Terje Rafdal

Terje Rafdal (født 25. mars 1965 i Hønefoss) er en norsk rullestolcurlingspiller, som representerer Snarøya CC. 

Rafdal drev med ulike idretter før han ble rullestolbruker. Han har deltatt i VM i telemarkkjøring, der han har en 5.- og en 6.-plass, og han har NM-gull i volleyball på gutte- og juniornivå. 

Han skadet seg på ski i 1993, da han jobbet som skiinstruktør i Frankrike, og bruker i dag rullestol. 

Han har konkurrert i ulike idrettsgrener. Han har NM-gull i bordtennis (dobbel), og har deltatt i tre EM i rullestolrugby.  

Ved VM i rullestolcurling 2011 spilte han ener på det norske laget, der Rune Lorentsen var skip. Norge kom på andreplass i round robin, og gikk dermed videre til sluttspillet. De spilte seg fram til bronsefinalen, der de slo Russland 8-3, og fikk med det bronse. Han spilte toer ved VM i rullestolcurling 2012, der Norge endte på 9.-plass. Også ved VM i rullestolcurling 2013 kom Norge på 9.-plass, der Rafdal spilte ener. 

Han ble tatt ut til å delta i rullestolcurling under Paralympiske vinterleker 2014, der Norge kom på 8.-plass.

Referanser

Eksterne lenker 
 
 Profil hos Sotsji 2014 Paralympics 

Norske rullestolcurlingspillere
Deltakere for Norge under Paralympiske vinterleker 2014
Rullestolcurlingspillere under Paralympiske vinterleker 2014
Personer fra Ringerike kommune